2021

**Rámcová dohoda**

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa zákona č. 513/1991 Zb. Obchodný zákonník v znení zmien a doplnkov

ďalej len „rámcová dohoda“

**Článok I. - Zmluvné strany**

**1. Kupujúci: Univerzita Komenského v Bratislave**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

 IČO: 00 397 865

 DIČ: 2020845332

 IČ DPH: SK2020845332

 Štatutárny orgán:  prof. JUDr. Marek Števček, PhD., rektor

 Súčasť: **Univerzita Komenského v Bratislave, Vedecký park**

 sídlo: Ilkovičova 8, 841 04 Bratislava

 zastúpená: prof. RNDr. Jozef Masarik, DrSc.

 IBAN: SK23 8180 0000 0070 0054 2338

 Osoba oprávnená konať vo veciach technických:

 Ing. Tomáš Adamík

 e-mail: tomas.adamik@uniba.sk

 **(**v ďalšom len **„Kupujúci“)**

**2. Predávajúci č. 1:**Sídlo:

 Korešpondenčná adresa:

IČO:

DIČ:

IČ DPH:

 Zapísaný v obchodnom registri:

 Osoby oprávnené konať vo veciach:

1. zmluvných:
2. technických:

 Tel.:

 Fax:

 E-mail:

 **(**v ďalšom len **„Predávajúci č. 1“)**

**Predávajúci č. 2:**Sídlo:

 Korešpondenčná adresa:

IČO:

DIČ:

IČ DPH:

 Zapísaný v obchodnom registri:

 Osoby oprávnené konať vo veciach:

1. zmluvných:
2. technických:

 Tel.:

 Fax:

 E-mail:

 **(**v ďalšom len **„Predávajúci č. 2“)**

**Predávajúci č. 3:**Sídlo:

 Korešpondenčná adresa:

IČO:

DIČ:

IČ DPH:

 Zapísaný v obchodnom registri:

 Osoby oprávnené konať vo veciach:

1. zmluvných:
2. technických:

 Tel.:

 Fax:

 E-mail:

 **(**v ďalšom len **„Predávajúci č. 3“)**

Poradie Predávajúceho č. 1, Predávajúceho č. 2 a Predávajúceho č. 3 je určené podľa celkovej výšky predložených ponúk, pričom Predávajúci č. 1 je uchádzač, ktorý predložil cenovú ponuku s najnižšou celkovou cenou je na 1. mieste, Predávajúci č. 2 je uchádzač, ktorý predložil celkovú ponuku s druhou najnižšou cenou je na 2. mieste a Predávajúci č. 3 je uchádzač, ktorý predložil celkovú ponuku s treťou najnižšou cenou je na 3. mieste.

**Článok II. - Úvodné ustanovenia**

1. Zmluvné strany uzatvárajú túto rámcovú dohodu v súlade s výsledkom verejného obstarávania na predmet zákazky: **„Spotrebný laboratórny materiál pre projekty“.**
2. Pre účely rámcovej dohody môžu byť Predávajúci č. 1, Predávajúci č. 2 a Predávajúci č. 3 označený v rámcovej dohode všeobecne ako „Predávajúci“, pričom práva a povinnosti uložené na Predávajúceho v jednotlivých ustanoveniach rámcovej dohody sa budú konkretizovať na Predávajúceho č. 1, Predávajúceho č. 2 alebo Predávajúceho č. 3 po uzatvorení čiastkovej zmluvy alebo objednávky s konkrétnym predávajúcim.
3. Predávajúcim sa pre účely tejto rámcovej dohody považujú všetky subjekty uvedené ako zmluvné strany na strane predávajúceho č. 1, predávajúceho č. 2 alebo predávajúceho č. 3. V prípade, ak Predávajúci č. 1, Predávajúci č. 2 alebo Predávajúci č. 3 bude tvorený skupinou dodávateľov, za plnenie povinností vyplývajúcich z rámcovej dohody zodpovedajú všetky subjekty príslušnej skupiny dodávateľov spoločne a nerozdielne.

**Článok III. – Predmet plnenia rámcová dohoda**

1. Predmetom plnenia rámcovej dohody je nákup chemikálií, spotrebného materiálu a pomôcok pre výskum najmä v oblastiach biomedicíny, biotechnológii a enviromedicíny. Súčasťou predmetu plnenia rámcovej dohody sú aj služby spojené s dodaním tovaru na miesto dodania, s vyložením v mieste jeho umiestnenia a zabezpečením likvidácie použitých jednorazových obalov.
2. Predávajúci berie na vedomie, že tovar, ktorý poskytuje na základe tejto rámcovej dohody je súčasť projektu:
3. *ITMS 310031AMR7 - Ministerstvom zdravotníctva SR riadený manažment mimoriadnych udalostí súvisiacich s COVID-19,*
4. *ITMS 313011ATL7 - Pangenomika pre personalizovaný klinický manažment infikovaných osôb na základe identifikovaného virálneho genómu a ľudského exómu.*
5. Špecifikácie predmetu rámcovej dohody sú v prílohe č. 1 rámcovej dohody (druhy a množstvá produktov), ktorá je jej neoddeliteľnou súčasťou.
6. Predávajúci sa zaväzuje, že komplexne zabezpečí pre Kupujúceho dodávanie objednaného tovaru (produktov), vrátane všetkých jeho súčastí podľa aktuálnych potrieb Kupujúceho, vrátane služieb spojených s dodaním tovaru na miesto dodania, s vyložením v mieste jeho umiestnenia a zabezpečením likvidácie použitých jednorazových obalov.
7. Dodávky tovaru podľa bodu 3.1. tejto rámcovej dohody, špecifikovaného v Prílohe č. 1, sa budú uskutočňovať priebežne podľa potrieb Kupujúceho na základe objednávok resp. čiastkových zmlúv (objednávky v hodnote do 3 320,- EUR bez DPH, nad túto hodnotu čiastkové zmluvy), ktoré budú obsahovať presné vymedzenie, druh a množstvo tovaru, termín a miesto dodania.
8. Postup pri zadávaní objednávok resp. čiastkových zmlúv: Kupujúci zadáva objednávku resp. čiastkovú zmluvu jednému z Predávajúcich č. 1, č. 2 alebo č. 3, uvedených v Článku I. tejto rámcovej dohody, ktorého jednotková cena je v Prílohe č. 2 a, b, c pre požadovaný produkt najnižšia. V prípade, ak Predávajúci č. 1, Predávajúci č. 2 alebo Predávajúci č. 3 (minimálne však dvaja Predávajúci) ponúkajú požadovaný produkt (v zmysle Prílohy č. 1) v rovnakej najnižšej cene, Kupujúci objedná produkt od toho Predávajúceho s rovnakou najnižšou cenou, ktorý sa nachádza v poradí Predávajúcich uvedenom v Článku. I. na vyššom mieste Kupujúci má právo pri rovnakej cene za produkt vyžiadať od dodávateľa informácie o výrobcovi produktu.
9. Kupujúci nie je povinný zakúpiť predpokladané množstvo jednotlivého druhu tovaru tvoriaceho predmet plnenia rámcovej dohody (Príloha č. 1). Celkové zakúpené množstvo predmetu plnenia rámcovej dohody bude závisieť od konečných potrieb Kupujúceho.
10. Predávajúci je povinný najneskôr päť (5) pracovných dní vopred písomne predložiť Kupujúcemu na schválenie každého subdodávateľa, ktorý by mal realizovať časť alebo celú zmluvu pre predávajúceho podľa tejto zmluvy. Kupujúci je povinný sa písomne vyjadriť (schváliť subdodávateľa alebo odmietnuť) najneskôr do dvoch (2) pracovných dní po dni obdržania písomnej žiadosti Predávajúceho, inak sa má za to, že subdodávateľa schválil. V prípade porušenia tejto povinnosti je Predávajúci povinný zaplatiť Kupujúcemu zmluvnú pokutu vo výške 5 000,- EUR za každý prípad a Kupujúci je súčasne oprávnený odstúpiť od zmluvy.

**Článok IV. - Cena tovaru**

1. Cena za predmet plnenia rámcovej dohody je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.
2. Spôsob vytvorenia ceny (cenové pravidlá) je v súlade s § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
3. Dohodnutá cena zahŕňa všetky ekonomicky oprávnené náklady predávajúceho vynaložené v súvislosti s dodávkou predmetu rámcovej dohody (náklady za tovar, na obstaranie tovaru, clo, obeh, dopravu na miesto dodania, poistenie do času prechodu nebezpečenstva škody na tovare na kupujúceho, obaly, ako aj všetky ďalšie súvisiace platby a primeraný zisk.
4. Súčasťou rámcovej dohody sú cenové ponuky Predávajúceho č.1, Predávajúceho č.2, Predávajúceho č.3, ktoré sú výsledkom verejného obstarávania. Cenové ponuky tvoria neoddeliteľnú Prílohu č. 2a, 2b, 2c tejto rámcovej dohody.
5. Zmluvné strany dohodli cenu predmetu rámcovej dohody v EUR nasledovne:

 Suma bez DPH: EUR bez DPH

 Výška DPH: EUR

 Celková cena: EUR s DPH

1. Zmluvná cena za celý rozsah predmetu rámcovej dohody je cenou konečnou v súlade s § 3 citovaného zákona o cenách, t.j. nebude sa navyšovať o ďalšie náklady, ktoré obsahuje Článok III. bod 3.4. a bod 4.3 tejto rámcovej dohody, ktoré sú v cene zahrnuté, ale môže dôjsť k jej zníženiu za podmienok určených v tejto rámcovej dohode (Článok III. bod 3.7. a bod 4.8. tejto rámcovej dohody).
2. Daň z pridanej hodnoty bude vysporiadaná podľa platných právnych predpisov Európskej únie.
3. Predávajúci sa zaväzuje, že na opakované plnenie dodávaného tovaru bude cena tovaru (produktov) dojednaná pre každé opakované plnenie na žiadosť Kupujúceho v zmysle § 42 ods. 13 zákona o verejnom obstarávaní aspoň raz za každé obdobie šiestich (6) mesiacov počas účinnosti tejto rámcovej dohody. Zmluvné strany sú počas trvania rámcovej dohody povinné určovať cenu tovaru s ohľadom na vývoj cien porovnateľných tovarov na relevantnom trhu. Spôsob, ktorým sa budú zisťovať a porovnávať najnižšie ceny na relevantnom trhu bude obdobný spôsobu prieskumu trhu, ktorý vykonáva Kupujúci pri zadávaní zákaziek vo verejnom obstarávaní, a ktorý je špecifikovaný nižšie. Obdobím, za ktoré sa ceny porovnávajú, je obdobie šiestich (6) mesiacov bezprostredne predchádzajúcich určeniu ceny za opakované plnenie.

Prieskum trhu musí byť realizovaný minimálne prostredníctvom troch nezávislých ponúk na tovar, ktorý je predmetom rámcovej dohody, a ktorý má byť predmetom objednávky alebo čiastkovej zmluvy podľa zamýšľanej požiadavky na dodanie požadovaného tovaru. Ponuky, ktoré je Kupujúci oprávnený posudzovať v rámci prieskumu trhu, musia byť čo do kvality a podmienok jeho dodania zhodné s podmienkami dohodnutými v tejto rámcovej dohode. O prieskume trhu musí mať Kupujúci písomnú dokumentáciu.

V prípade, ak priemer celkovej ceny za dodávku predmetu rámcovej dohody, ktorá má byť predmetom objednávky, resp. čiastkovej zmluvy, určenej z troch najnižších ponúk získaných v rámci prieskumu trhu je nižší ako cena tovaru určená Predávajúcim, je Kupujúci oprávnený v objednávke alebo v čiastkovej zmluve požadovať od Predávajúceho dodanie predmetného tovaru za cenu zodpovedajúcu priemeru celkovej ceny určenej z troch najnižších ponúk získaných v rámci prieskumu trhu. Ak je prieskum trhu realizovaný Kupujúcim, preukázateľne overí, že aktuálny priemer celkovej ceny za dodávku predmetného tovaru, ktorá má byť predmetom objednávky alebo čiastkovej zmluvy určenej z troch najnižších ponúk získaných v rámci prieskumu trhu, je nižší ako cena určená Predávajúcim, zaväzuje sa Predávajúci dodať predmetný tovar Kupujúcemu za cenu zodpovedajúcu priemeru celkovej ceny za dodávku tovaru, ktorá má byť predmetom objednávky alebo čiastkovej zmluvy, určenej z troch najnižších ponúk získaných v rámci prieskumu trhu.

**Článok V. - Podmienky dodania a preberania tovaru**

1. Za Predávajúceho je za riadne odovzdanie tovaru, zodpovedná osoba oprávnená konať vo veciach technických podľa Článku I., a to minimálne dvadsaťštyri (24) hodín pred dodaním tovaru upozorní Kupujúceho na dodávku telefonicky alebo e-mailom.
2. Tovar za Kupujúceho preberá zodpovedná osoba oprávnená konať vo veciach technických podľa Článku I.
3. Lehota dodania je 60 dní odo dňa prijatia objednávky alebo účinnosti čiastkovej zmluvy. Zmluvné strany si môžu dohodnúť aj inú lehotu dodania, ktorú uvedú v objednávke alebo čiastkovej zmluve.
4. Tovar sa považuje za dodaný po odovzdaní tovaru a podpísaní dodacieho listu s uvedením dátumu, pečiatkou a podpisom oprávnených osôb Kupujúceho a Predávajúceho.
5. Kupujúci je oprávnený odmietnuť dodávku tovaru v prípade, ak táto bola dodaná po lehote na dodanie tovaru, ak má viditeľné vady (najmä poškodené obaly), nebolo dodržané zmluvne dohodnuté množstvo, druh tovaru alebo zmluvná cena. V takomto prípade sa považuje takáto dodávka za neuskutočnenú a Predávajúci sa dostáva do omeškania.
6. Tovar je potrebné dodať aj s potvrdeným záručným listom, pokiaľ je k nemu tento doklad obvykle dodávaný.
7. Predávajúci prevádza na Kupujúceho vlastnícke práva k predmetu zmluvy ku dňu dodania tovaru.

**Článok VI. - Miesto dodania a preberania tovaru**

1. Miestom dodania predmetu zákazky je **Univerzita Komenského v Bratislave, Vedecký park. Ilkovičova 8, 841 04 Bratislava.**
2. V objednávke, resp. v čiastkovej zmluve môže byť uvedené a spresnené aj iné miesto dodania, vyloženia a preberania tovaru.

**Článok VII. - Platobné podmienky**

1. Kupujúci sa zaväzuje za dodaný tovar zaplatiť Predávajúcemu kúpnu cenu podľa Článku IV. na základe faktúry vystavenej Predávajúcim po dodaní tovaru podľa Článku VII. tejto zmluvy. Kupujúci neposkytne predávajúcemu preddavok na zrealizovanie predmetu plnenia rámcovej dohody.
2. Faktúry budú predkladané na:

Univerzita Komenského v Bratislave, Vedecký park. Ilkovičova 8, 841 04 Bratislava.

Fakturačné údaje: Univerzita Komenského v Bratislave, Vedecký park

 Ilkovičova 8. 6

 841 04 Bratislava

 IČO: 00397865, DIČ:2020845332, IČ DPH: SK2020845332

 Názov a číslo projektu:

1. Faktúra musí mať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať údaje ako názov projektu a ITMS kód projektu. Neoddeliteľnou súčasťou faktúry bude originál dodacieho listu.
2. Lehota splatnosti faktúry je šesťdesiať (60) dní od doručenia faktúry bez nedostatkov do sídla kupujúceho, pokiaľ v tomto bode nie je uvedené inak. Lehota splatnosti faktúry podľa predchádzajúcej vety sa predĺži o ďalších tridsať (30) dní (t. j. spolu 90 dní od doporučeného doručenia faktúry bez nedostatkov do sídla kupujúceho) v prípade, ak Kupujúci v pôvodnom čase splatnosti príslušnej faktúry finančnou čiastkou poskytnutou zo Zmluvy o NFP, potrebnou na plnenie príslušnej faktúry, nebude disponovať.
3. Ak predložená faktúra nebude spĺňať náležitosti podľa bodu 7.1, 7.2 a 7.3 tohto Článku, je Kupujúci oprávnený takúto faktúru vrátiť počas plynutia lehoty splatnosti Predávajúceho spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Kupujúceho.
4. Faktúry budú uhrádzané výhradne prevodným príkazom.

 **Článok VIII. – Záruka na tovary**

* 1. Záručná doba je v súlade s platnou legislatívou. Predávajúci sa vo všeobecnosti zaväzuje dodávať stabilné produkty s dostatočne dlhou dobou trvanlivosti v súlade s platnou legislatívou, najmenej dva (2) roky, pričom, ak to z povahy produktu vyplýva, môže byť táto doba trvanlivosti skrátená. Pri dodávke produktov, ktoré sú na štítku označené dátumom expirácie, sa Predávajúci zaväzuje dodať tovar s dátumom expirácie minimálne s päťdesiat (50) percentnou časovou rezervou do jej uplynutia odo dňa jeho dodania a prebratia Kupujúcim.
	2. Záruka začína plynúť nasledujúci deň po odovzdaní tovaru a podpísaní dodacieho listu.
	3. Zjavné vady predmetu kúpy(druhu, množstva, viditeľného poškodenia a pod.) je Kupujúci povinný reklamovať pri preberaní jednotlivých balení predmetu kúpy. Kupujúci je oprávnený odmietnuť prevzatie zjavne poškodeného predmetu kúpy. Dôvody odmietnutia musia byť uvedené v zápise o neprevzatí dodaného tovaru.
	4. Postup pri reklamácii predmetu rámcovej dohody sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov.
	5. Kupujúci je povinný reklamovať vady dodaného tovaru písomne, e-mailom. Náklady na dopravu súvisiacu s reklamovaným tovarom znáša predávajúci v plnom rozsahu.

**Článok IX. - Zmluvné pokuty a úroky z omeškania**

1. V prípade nedodržania lehoty, dodania tovaru podľa Článku V. si Kupujúci uplatní voči Predávajúcemu zmluvnú pokutu vo výške 0,05 % z ceny nedodaného tovaru za každý deň omeškania.
2. V prípade omeškania platby oproti ustanoveniu Článku VII. si Predávajúci uplatní voči Kupujúcemu úrok z omeškania v zákonnej výške z neuhradenej fakturovanej čiastky za každý deň omeškania.
3. Zaplatením zmluvnej pokuty nie je dotknutý nárok Kupujúceho požadovať od Predávajúceho náhradu škody.

**Článok X. – Vlastnícke právo**

10.1Kupujúci nadobúda vlastnícke právo k zakúpeným tovarom až po uhradení ceny za tovar podľa čl. VII.

**Článok XI. - Doba trvania rámcovej dohody a právo odstúpenia od rámcovej dohody**

1. Rámcová dohoda sa uzatvára do konca projektov uvedených v Článku. III bod 3.2, najviac na dvadsaťštyri (24) mesiacov odo dňa nadobudnutia účinnosti rámcovej dohody, pričom rámcová dohoda sa končí aj vyčerpaním maximálneho predpokladaného množstva tovarov alebo maximálnej celkovej zmluvnej ceny za predmet rámcovej dohody, uvedenej v Článku. IV. bod 4.5. podľa toho, ktorá skutočnosť nastane skôr. Ustanovenie čl. III bod 3.7. týmto nie je dotknuté.
2. Táto rámcová dohoda môže byť ukončená jedným z nasledovných dôvodov:
	1. odstúpením od zmluvy,
	2. stratou oprávnenia Predávajúceho k výkonu činnosti, ktorá je potrebná pre plnenie dohody,
	3. písomnou dohodou zmluvných strán,
	4. výpoveďou,
	5. vyhlásenia konkurzu alebo likvidácie na Predávajúceho.
3. Výpoveď musí byť písomná a doručená druhej zmluvnej strane. Zmluvné strany sa dohodli, že výpovedná lehota je 90 dní a začína plynúť dňom nasledujúcim po doručení výpovede druhej strane.
4. Vypovedanie tejto rámcovej dohody neovplyvňuje splnenie záväzkov oboch zmluvných strán, vyplývajúcich z čiastkových zmlúv alebo z objednávok, uzavretých na základe tejto rámcovej dohody pred ukončením tejto rámcovej dohody.
5. Každá zo zmluvných strán je oprávnená okamžite odstúpiť od rámcovej dohody pri podstatnom porušení zmluvnej povinnosti druhou zmluvnou stranou, alebo keď sa pre druhú zmluvnú stranu stalo splnenie podstatných zmluvných povinností úplne nemožným.
6. Za podstatné porušenie sa na účely tejto rámcovej dohody považuje:
	1. omeškanie Predávajúceho s poskytnutím predmetu rámcovej dohody oproti dohodnutému termínu plnenia o viac ako sedem (7) dní bez uvedenia dôvodu, ktorý by omeškanie objektívne ospravedlňoval,
	2. ak cena bude fakturovaná v rozpore s platobnými podmienkami dohodnutými v tejto rámcovej dohode,
	3. ak Predávajúci poskytne kupujúcemu plnenie vo vážnom rozpore s predmetom tejto rámcovej dohody,
	4. ak je Kupujúci v omeškaní so zaplatením faktúry o viac ako šesťdesiat (60) kalendárnych dní.
7. Odstúpením od rámcovej dohody zanikajú všetky práva a povinnosti zmluvných strán z rámcovej dohody. Odstúpenie od rámcovej dohody sa nedotýka nároku na náhradu škody vzniknutej porušením rámcovej dohody a nároku na zaplatenie zmluvnej pokuty podľa čl. IX. Strana, ktorej pred odstúpením od rámcovej dohody poskytla plnenie druhá zmluvná strana, toto plnenie vráti, pri peňažnom záväzku spolu s úrokmi z omeškania dohodnuté v čl. IX. Ak vracia plnenie strana, ktorá odstúpila od rámcovej dohody, má nárok na úhradu nákladov s tým spojených.
8. Kupujúci je oprávnený vypovedať túto rámcovú dohodu, ak Predávajúci nie je schopný dodať alebo nedodá predmet rámcovej dohody za cenu určenú v zmysle čl. IV bodu 4.8. tejto rámcovej dohody. Výpovedná lehota je v tomto prípade určená na 1 mesiac a začína plynúť dňom nasledujúcim po dni, kedy bola výpoveď doručená predávajúcemu. Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.

**Článok XII. - Osobitné ustanovenia**

1. Na základe tejto rámcovej dohody nemôže dôjsť k dodávke tovarov. Dodávka je možná až na základe uzatvorenia čiastkovej zmluvy / objednávky. Keďže rámcová dohoda je výsledkom verejnej súťaže, oprávňuje zmluvné strany k uzatváraniu jednotlivých čiastkových zmlúv / objednávok pre kúpu tovarov uvedených v Článku III. spôsobom ustanoveným v Článku. III za ceny tvorené podľa Článku IV.
2. Predávajúci č. 1, Predávajúci č. 2 a Predávajúci č. 3 berú na vedomie, že úhrada predmetu plnenia rámcovej dohody bude realizovaná na základe získania finančných prostriedkov zo štrukturálnych fondov EÚ. Predávajúci č. 1, Predávajúci č. 2 a Predávajúci č. 3 sú povinní strpieť výkon kontroly (auditu) overovania súvisiaceho s dodávaným tovarom so službami, a to kedykoľvek počas platnosti a účinnosti predmetnej rámcovej dohody a Zmluvy o poskytnutí nenávratného finančného príspevku oprávnenými osobami, ktorými sú najmä:
3. Poskytovateľ nenávratného finančného príspevku a ním poverené osoby;
4. Útvar následnej finančnej kontroly a nimi poverené osoby;
5. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby;

d) Orgán auditu, jeho spolupracujúce orgány a nimi poverené osoby;

e) Splnomocnení zástupcovia Európskej Komisie a Európskeho dvora audítorov,

f) Osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ,

 a poskytnúť týmto osobám všetku potrebnú súčinnosť.

**Článok XIII. - Záverečné ustanovenia**

1. Rámcová dohoda môže byť zmenená a doplňovaná v súlade so zákonom o verejnom obstarávaní formou číslovaného písomného dodatku podpísaného všetkými zmluvnými stranami.
2. Právne vzťahy neupravené touto rámcovou dohodou sa riadia príslušnými ustanoveniami Obchodného zákonníka a ostatnými právnymi predpismi SR.
3. Rámcová dohoda nadobúda platnosť dňom podpisu oboma zmluvnými stranami. Rámcová dohoda nadobúda účinnosť deň po dni zverejnenia v Centrálnom registri s odkladacou podmienkou po skončení finančnej kontroly, v rámci ktorej správny orgán neidentifikoval nedostatky, ktoré by mali alebo mohli mať vplyv na výsledok verejného obstarávania (po doručení správy z kontroly prijímateľovi), alebo v rámci ktorej prijímateľ súhlasil s výškou ex ante finančnej opravy uvedenej v návrhu správy/správe. V prípade, ak uvedená odkladacia podmienka splnená nebude, právne účinky z tejto rámcovej dohody nenastanú vôbec.
4. Rámcová dohoda je vyhotovená v šiestich (6) rovnopisoch, z ktorých kupujúci dostane šesť(3) a každý z Predávajúcich dostane jednom (1) rovnopise.
5. Zmluvné strany vyhlasujú, že rámcovú dohodu pred jej podpisom prečítali, jej obsahu porozumeli a s ním súhlasili, čo potvrdzujú svojimi podpismi.
6. Zmluvné strany prehlasujú, že zmluvu uzavreli slobodne a  vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

Príloha č. 1: Špecifikácia predmetu rámcovej dohody

 2a: Cenová ponuka Predávajúceho č. 1

 2b: Cenová ponuka Predávajúceho č. 2

 2c: Cenová ponuka Predávajúceho č. 3

 3: Vzor čiastkovej zmluvy

Za Predávajúceho č.1 Za Kupujúceho

V .......................... dňa V Bratislave dňa:

 prof. RNDr. Jozef Masarik, DrSc.

 poverený zastupovaním riaditeľa VP UK

Predávajúci č.2

V........................ dňa:

 prof. JUDr. Marek Števček PhD., rektor

Predávajúci č. 3

V ......................dňa: